A zászlók szabályzata

1. Csapatzászló, illetve lobogó: Fehérszínű, egyik oldalán a Szlovákiai Magyar Cserkészszövetség felirat, szövetségünk szimbóluma, a stilizált liliom és a Jó munkát! köszöntés található. A másik oldalán a cserkészcsapat száma, neve és székhelye, alakulási éve található. Ajánlott a csapat névadójának arcképét, az otthont adó város, ill. község címerét felvarrni, felfesteni. A zászló négy széle mindkét oldalon piros-zöld ékekkel szegélyezett. Méretek: a) zászló: 100 cm magas és 150 cm széles; b) lobogó: 150 cm magas és 100 cm széles. A zászlórúd teljes hossza 2,4 méter, aminek felső végére 15 cm magas aranyszínű fémliliom van felerősítve.

2. Rajzászló: 65 x 45 cm nagyságú fehérszínű zászló, egyik oldalán a szövetségi jelvénnyel, a másikon a csapat és raj számával vagy monogramjával (90/II. vagy 90. cs.cs. II. raj).  – Használata nem kötelező.

3. Őrsi zászló: 40 x 25 cm hosszúkás, egyik végén csúcsba ívelő zászlócska. Az őrsi zászló színe tetszés szerinti. Az egyik oldalán a csapatszám és az őrs neve található, a másikon pedig az őrsi szimbólum (állat ill. növény) és/vagy az őrs jelmondata található. A zászlókat 2 m hosszú botra erősítjük fel.

A szabályzat érvénybelépésekor a már meglevő csapatzászlók megmaradnak, s csak abban az esetben kell szorgalmazni azok fokozatos kicserélését, ha az esztétikailag nem megfelelő.

Ezen szabályzat elfogadása napján, 2002. október 18-án lépett érvénybe, 
A cserkészruházat, a cserkészjelvények és a zászlók szabályzata XIII. Zászlók pontjaként.

Jóváhagyta a SZCST 2002. október 18-án Tardoskedden.
Érvénybe lép a jóváhagyás napjától.